**Követelmény Specifikáció:**

**1.Jelenlegi helyzet:**

Szeretnék megfogni azokat az embereket, akik szeretik a régi autókat.

A program két igényt elégít ki: mind a vásárlóét, mind a szolgáltatóét.

A vásárló:

* javíttathatja a meglévő autóját
* használt autókat kereshet
* vagy akár ezeket egyszerre
* kapcsolattartás a szolgáltatóval
* szolgáltatók értékelése

Szolgáltató:

* árajánlat adása
* saját hirdetések létrehozása
* kapcsolattartás a vásárlóval

Jelenlegi helyzet:

Jelenleg sok az átverés, hamis hirdetések és fontos ezeknek a kiszűrése. Szükség van egy programra, ami egyben ki tudja elégíteni a fent említett elvárásokat.

**2.Vágyálom rendszer:**

A végcél egy olyan működő program, amely segítségével a megrendelő képes áthelyezni az eddigi üzleti modelljét online felületre. Amennyiben sikeresnek tekinthető a project, később elképzelhető, hogy a programot bővíteni kell.(Ezt csak újabb szerződés megírása után lehetséges!). A végső rendszerben a felhasználó a számára megfelelő szalont választhatja az autójának javítására, de képes lehet megtalálni a számára megfelelő autót is. A programnak android rendszerrel rendelkező okos telefonnal és asztali számítógépen vagy laptopon indított egyszerű böngészővel is elérhetőnek kell lennie. A célunk az, hogy a végső felhasználó örömmel böngésszen az online platformon különböző autók után.

**3.Követelmény lista**

K1: Javítás menüpont: A programnak tartalmaznia kell egy javítás menüpontot, melyet csak regisztrálás után lehet használni. A javításhoz szükséges adatokat kötelezően ki kell tölteni.

K2: Eladási lehetőség: A programnak biztosítania kell a cég számára, hogy autókat tölthessenek fel, ezekhez társíthassák a különböző adatokat (pénzösszeg, lóerő, fogyasztás).

K3: Regisztráció/Bejelentkezés: A programot a kliensek csak előzetes regisztráció/bejelentkezés után használhassák.

K4: Autószalonok nyilvántartása: A programnak képesnek kell lennie arra, hogy a cég a velük kapcsolatban álló autó szalonokat regisztrálhassa.

K5: Nyomon követés: A programnak lehetőséget kell biztosítania arra, hogy a kliensek nyomon követhessék, hogy az autójuk mely fázisban van a javítás során.(Attól hogy beszállítjuk szervízbe az nem azt jelenti, hogy egyből sorra kerül az adott autó)

K6: Szűrés: A webes felületen lehessen az autók böngészése során különböző adatok alapján autókra szűrni (ár, lóerő, ajtók száma).

K7: Jogkörök: A programnak tartalmaznia kell az eladó, és a kliensek jogkörét is.

K8: Eladó és kliens jogkörök:

*Eladói jogkör:* Az eladó tudjon új autókat regisztrálni és meglévő autókat törölni.

*Kliens jogkör:* Lehetősége van az autóját javításra regisztrálni, illetve lehetősége van autót venni.

**Nem funkcionális követelmények:**

K9: Retró design: A weboldal kinézete régies legyen.

K10: Több platform: A rendszer elérhető kell, hogy legyen web, android és Windows felületen is.

**Biztonsági követelmények:**

K11: Titkosítás: A felhasználók jelszavait csak titkosított formában tárolhatja a rendszer.

**4.Irányított és szabad szöveges riportok szövege:**

**Szabad szöveges riport szövege:**

Kivitelező: Legyen, szíves írja le nekem, hogy pontosan mire is van szükségük!

Megrendelő: Tehát mi egy olyan programot szeretnénk, amelynek köszönhetően az interneten keresztül lehetne keresni különböző cégeket az autók javítására és ugyanezen a weboldalon szeretnénk lehetőséget biztosítani az autók eladására.

Kivitelező: Mivel foglalkozik a cégük konkrétan?

Megrendelő: A cégünk különböző autó szalonoknak biztosít klienseket. Viszont régi autók értékesítésével is foglalkozunk.

Kivitelező: Van már pontos elképzelésük arról, hogy mit akarnak, vagy csak az ötlet merült fel, hogy "de jó lenne, ha lenne egy ilyenünk"?

Megrendelő: Konkrétan ez így még nincs meg, de egyeztetek a vezetőséggel, hogy hogyan gondolják. Folytathatjuk ezt a megbeszélést 2 nap múlva?

Kivitelező: Hogyne!

**2 nap múlva:**

Kivitelező: Üdv, sikerült kideríteni, hogy mi a konkrét elvárás?

Megrendelő: Hello, igen, egyeztettem az illetékesekkel. Úgy gondoljuk, hogy az eddigi offline bevált módszereinket kellene átkonvertálni az online felületre is. Az eddigi gyakorlatunk az volt, hogy felkerestek minket azok az emberek, akik megszerették volna javíttatni az autójukat, majd mi biztosítottuk a számukra a megfelelő szervízelést. Illetve mi rendelkezünk egy nagy autókereskedéssel is, és ezt szeretnénk még online felületre átültetni.

Kivitelező: Világos. Tehát a klienseknek lesz lehetőségük regisztrálni az autójukat különböző javításokra, és lesz lehetőségük eladni az autójukat a weboldalon keresztül?

Megrendelő: Nem egészen! Mi nem szeretnénk mások autóját eladni ezen a platformon keresztül! A klienseknek autó vásárlásra és javításra legyen lehetőségük!

Kivitelező: Értem. Arról van már elképzelésük, hogy hogyan nézzen ki az alkalmazás, illetve a webes felület? Kell-e regisztráció? Milyen funkciók kellenek bele?

Megrendelő: Tekintve, hogy a célcsoportunk a 45-70 éves korosztály, így valamilyen retrósabb beütésű kinézetre lenne szükségünk.

Kivitelező: Világos. A használt technológiákra és eszközökre van valamilyen megkötésük?

Megrendelő: Hát mi ezekhez a programozós dolgokhoz nem igazán értünk, úgyhogy az Önök szakértelmére bízzuk a dolognak ezt a részét. Használjanak olyat, amit Önök megfelelőnek látnak.

Kivitelező: Rendben van, első körben ennyi információ elegendő, hogy felépítsük a specifikációt. Mihelyt készen vagyunk vele, továbbítjuk Önök felé, ezt majd tüzetesen olvassák át, hogy valóban és pontosan fedi-e az igényeiket. Ha igen, akkor megkezdhetjük a munkát, ha nem, akkor további egyeztetések szükségesek, hogy pontosítsuk a követelményeket.

**5.Jelenlegi üzleti folyamatok modellje:**

Mivel ez egy új cég, ami nemrég alakult ezért még nem alakult ki a jelenlegi üzleti modell.

**6. Jogi háttér:**

Először érdemes tisztázni a **szavatosság**és a **garancia** (jótállás) közötti különbséget:

**Szavatosság:**

Ezen igény alapján az alábbiakat tehetjük:

1.kijavítást vagy kicserélést igényelhetünk, vagy

2.árleszállítást kérhetünk, illetve

3. a hibát a kötelezett költségére magunk kijavíthatjuk vagy más szakemberrel kijavíttathatjuk, vagy

4. a szerződéstől elállhatunk, ha a kötelezett a kijavítást vagy a kicserélést nem vállalta, e kötelezettségének nem tud eleget tenni, vagy ha a kijavításhoz vagy kicseréléshez fűződő érdekünk már megszűnt.

**Jótállás (garancia):**

A jótállás lényege az, hogy a jótállás elvállalója garantálja, hogy meghatározott időn belül a jótállás alá eső áru nem hibásodik meg. Ha a jótállási időn belül mégis valamilyen hiba jelentkezne, akkor a jogosultnak – a szavatosságtól eltérően – nem kell bebizonyítania, hogy a hiba oka a szolgáltatásban már a teljesítéskor is benne volt. A bizonyítási teher a jótállásnál fordított, a jótállást vállaló bizonyíthatja, hogy a hiba oka a jogosultnál a teljesítés után keletkezett.

A gyakorlatban a hibás teljesítésre vonatkozó fordított bizonyítási teher jelentősége rendkívül nagy.

**Határidő:**

Főszabály szerint a kellékszavatossági igény a teljesítés időpontjától számított egy év alatt évül el.

Ha magánszemélyként autókereskedéstől vásárolunk autót (fogyasztó és vállalkozás közötti szerződés) akkor, mint fogyasztónak a kellékszavatossági igényünk a teljesítés időpontjától számított két év alatt évül el.

Ezen kívül nagy jelentősége van annak, hogy mikor ismerte fel a vevő a hibát, vagy mikor kapott olyan szakvéleményt (pl. szakszerviztől), hogy mi a pontos hiba és mi ennek az oka.

**Hibás teljesítési vélelem:**

Fogyasztó és vállalkozás közötti szerződés esetén a bizonyítási teher – hat hónapig – megfordul: a vélelem a hibás teljesítés mellett szól. Ha ugyanis a hiba a teljesítést követő hat hónapon belül felismerhetővé válik, akkor nem a jogosult fogyasztó vásárlónak kell bizonyítania, hogy a hiba oka a teljesítés időpontjában már a gépjárműben megvolt, hanem – a vélelemmel szemben – a kereskedő vállalkozásnak kell bebizonyítania, hogy a hiba oka a teljesítés időpontja után keletkezett.

Magyarul ekkor az autókereskedőnek kell bizonyítania, hogy az általa eladott gépjármű az adásvételkor nem rendelkezett az adott hibával. Ez nagyon fontos szabály, ami védi a fogyasztókat.

**Rejtett és felismerhető hiba:**

Mi van akkor, ha a vásárló ismerte a hibát vagy a hibát a szerződéskötés időpontjában ismernie kellett (annyira egyértelmű a hiba – pl. láthatóan törött a lökhárító)?

Sokszor a kereskedők az adásvételi szerződésben felsorolják a gépjármű hibáit és a vásárló így írja alá a szerződést. Ekkor nem teljesít hibásan a kereskedő, így a vevő utólag nem élhet szavatossággal. Más a helyzet, ha viszont csak szóban közli a kereskedő a fel nem ismerhető rejtett hibákat: ekkor utólag neki kell bizonyítania, hogy ezekről tájékoztatást adott a vásárlónak.

**A szavatosság kizárása:**

Ha a gépjárművet fogyasztó vásárolja, a szerződésesben ez a rendelkezés érvénytelen és a vásárló élhet szavatossági jogaival, azaz, ahogy fent kifejtést nyert: a kereskedőtől a hiba kijavítását, az autó kicserélését, ill. árleszállítást kérhet, végső esetben pedig elállhat a szerződéstől.


**A hiba közlése:**

A hibát annak felfedezése után főszabály szerint késedelem nélkül köteles a vásárló közölni. Fogyasztó és vállalkozás közötti szerződés esetén azonban a hiba felfedezésétől számított két hónapon belül közölt hibát késedelem nélkül közöltnek kell tekinteni.

**7. Fogalom szótár:**

A leírásban nem szerepelnek idegen szavak. Igyekeztünk úgy fogalmazni, hogy mindenki számára világos és könnyen áttekinthető legyen a dokumentum.

**8.Igényelt üzleti folyamatmodell:**

****